

**Izglītības, kultūras, sporta un sociālās komitejas sēdes**

**protokols Nr. 4**

Carnikavā, Carnikavas pagastā, Ādažu novadā 2025. gada 5. martā

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 9.00.

Kārtējā atklātā sēde, izņemot darba kārtības 15., 16. un 17. jautājumu, sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: Kerola Dāvidsone (LRA).

Sēdi protokolē: Administratīvās nodaļas vecākā referente Sintija Tenisa.

Komitejā pavisam 9 deputāti.

Komitejas sēdē piedalās 9 deputāti:

komitejas locekļi: Sniedze Brakovska (LRA) (*piedalās attālināti, izmantojot tiešsaistes videokonferences sarunu rīku*), Arta Deniņa (JKP) (*piedalās attālināti, izmantojot tiešsaistes videokonferences sarunu rīku*), Antra Krasta (LZS), Kristīne Lakševica (LRA), Raivis Pauls (LZS) (*no plkst. 9.10)*, Liāna Pumpure (LRA), Arnis Rozītis (LRA), Jānis Vaivads (LZP).

Personas, kurām sēdē dots vārds:

Pašvaldības domes priekšsēdētājas vietnieks attīstības jautājumos Valērijs Bulāns (LRA), pašvaldības domes priekšsēdētājas vietniece pašvaldības funkciju jautājumos Genovefa Kozlovska (LZS).

Centrālās pārvaldes darbinieki: Gunita Dzene, Ilona Gotharde, Aija Kalvāne, Everita Kāpa, Ieva Pelcmane, Inga Pērkone, Guntis Porietis, Rita Rossoha – Sadoviča, Juta Valdmane, Annija Vinogradova.

citi: Ādažu novada iedzīvotāja *Vārds Uzvārds,* Ādažu novada sociālā dienesta vadītāja Ieva Roze, Ādažu novada kultūras centra vadītāja Linda Tiļuga.

**DARBA KĀRTĪBĀ:**

1. Par Izglītības, kultūras, sporta un sociālās komitejas 2025. gada 5. marta sēdes darba kārtības apstiprināšanu.
2. Par projekta pieteikumu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē, 2. kārta”.
3. Par saistošo noteikumu “Grozījumi Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”” projektu.
4. Par dalību pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē”.
5. Par noteikumu “Grozījumi Ādažu novada pašvaldības domes 2023. gada 12. aprīļa noteikumos Nr. 11 “Par skolēnu nodarbinātības pasākumiem vasaras brīvlaikā”” projektu.
6. Par dalību projektu konkursā “Atbalsts jaunatnes politikas īstenošanai vietējā līmenī”.
7. Par nolikuma “Grozījumi Ādažu novada pašvaldības 2023. gada 28. septembra nolikumā Nr. 24 “Jauniešu iniciatīvu projektu konkursa nolikums”” projektu.
8. Ziņojums par zīmējumu konkursu “Esam kopā”.
9. Par Nacionālā veselīgo pašvaldību tīkla monitoringa veidlapu 2024. gadam.
10. Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025”.
11. Par kultūras projektu ““Labdien!” - video sarunas Ādažu novadā Latvijai”.
12. Par saistošo noteikumu “Par aprūpes mājās pakalpojuma piešķiršanu bērniem un pilngadīgām personām līdz 24 gadu vecumam ar invaliditāti” projektu.
13. Par saistošo noteikumu “Par atbalsta pasākumiem mājokļa vides pielāgošanai personām ar funkcionāliem traucējumiem Ādažu novadā” projektu.
14. Par nomas maksas atlaidi biedrībai “Carnikavas invalīdu biedrība”.

-SLĒGTĀ DAĻA-

1. Par dzīvojamās telpas īres līguma pagarināšanu “Kadaga 8”-16.
2. Par īres līguma pārslēgšanu dzīvoklim “Kadaga 11” dz.63.
3. Par īres līguma pagarināšanu sociālajam dzīvoklim Ziemeļu iela 17-6, Lilaste.

**1. Par Izglītības, kultūras, sporta un sociālās komitejas 2025. gada 5. marta sēdes darba kārtības apstiprināšanu**

|  |
| --- |
| (Kerola Dāvidsone) |

Ierosina papildināt darba kārtību ar 2. jautājumu “Par projekta pieteikumu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē, 2. kārta””, 3. jautājumu “Par saistošo noteikumu “Grozījumi Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”” projektu” un 4. jautājumu “Par dalību pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē””, attiecīgi mainot pārējo jautājumu numerāciju. Ierosina apstiprināt Izglītības, kultūras, sporta un sociālās komitejas 2025. gada 5. marta sēdes darba kārtību.

Atklāti balsojot, ar 8 balsīm “Par”, “Pret” – nav, “Atturas” – nav, **KOMITEJA NOLEMJ**:

**Apstiprināt** Izglītības, kultūras, sporta un sociālās komitejas 2025. gada 5. marta sēdes darba kārtību.

**2. Par projekta pieteikumu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē, 2. kārta”**

|  |
| --- |
| (Inga Pērkone) |

Ziņo par Izglītības un zinātnes ministrijas (adrese: [Vaļņu iela 2, Rīga, LV-1050](https://www.google.com/maps/place/data=!4m2!3m1!1s0x46eecfd0e0180241:0x96d75aecca6b1276?sa=X&ved=1t:8290&ictx=111)) šā gada 5. februāra vēstuli (reģ. Nr. ĀNP/1-11-1/25/851) “Par ERAF 4.2.1.5. pasākuma otrās projekta iesniegumu atlases kārtas projektu iesniedzēju priekšatlases uzsākšanu”, aicinot pašvaldības saskaņā ar Ministru kabineta šā gada 28. janvāra noteikumiem Nr. 72 “Eiropas Savienības Kohēzijas politikas programmas 2021. –2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas īstenošanas noteikumi” piedalīties pasākuma otrās kārtas projektu iesniedzēju priekšatlasē.

Atklāti balsojot, ar 8 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par projekta pieteikumu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē, 2. kārta”” projektu un virzīt to izskatīšanai pašvaldības domes šā gada 5. marta ārkārtas sēdē.

**3. Par saistošo noteikumu “Grozījumi Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”” projektu**

|  |
| --- |
| (Inga Pērkone) |

Ziņo par saistošo noteikumu projektu, kas paredz precizēt saistošo noteikumu 1. un 2.pielikumu, ņemot vērā, ka konkursa projekti tiek iesniegti projektu līdzdalības platformā GeoLatvija.lv, kur visiem projektu iesniedzējiem ir jāaizpilda obligāti aizpildāmie lauki. Precizējumi nepieciešami, lai pašvaldība pārliecinātos par projekta pamatojumu. Informē, ka saistošo noteikumu 11. un 13. punkti attiecīgi tiek izteikti jaunā redakcijā.

*Plkst. 9.10 R. PAULS piedalās sēdē.*

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** saistošo noteikumu “Grozījumi Ādažu novada pašvaldības domes 2024. gada 28. novembra saistošajos noteikumos Nr. 53/2024 “Ādažu novada pašvaldības līdzdalības budžeta nolikums”” projektu un virzīt to sabiedrības viedokļa noskaidrošanai.

**4. Par dalību pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē”**

|  |
| --- |
| (Juta Valdmane) |

Ziņo par Valsts izglītības attīstības aģentūras (turpmāk – VIAA) (adrese: [Vaļņu iela 1, Rīga, LV-1050](https://www.google.com/maps/place/data=!4m2!3m1!1s0x46eecfd0c9b86845:0x81a892e537db9a8?sa=X&ved=1t:8290&ictx=111)) šā gada 25. februāra vēstuli (reģ. Nr. ĀNP/1-11-1/25/1282) par to, ka, pamatojoties uz Ministru kabineta 2024. gada 17. decembra noteikumu Nr. 882 “Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.1. pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” īstenošanas noteikumi” 12. punktu, Centrālā finanšu un līgumu aģentūra ir uzaicinājusi Valsts izglītības attīstības aģentūras projekta finansējuma saņēmēju sagatavot un iesniegt Eiropas Sociālā fonda Plus projekta iesniegumu. Lai uzsāktu sadarbību, pašvaldībai līdz šā gada 5. martam jānosūta VIAA apliecinājums par dalību projekta īstenošanā.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par dalību pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē”” projektu un virzīt to izskatīšanai pašvaldības domes šā gada 5. marta ārkārtas sēdē.

**5. Par noteikumu “Grozījumi Ādažu novada pašvaldības domes 2023. gada 12. aprīļa noteikumos Nr. 11 “Par skolēnu nodarbinātības pasākumiem vasaras brīvlaikā”” projektu**

|  |
| --- |
| (Ieva Pelcmane) |

Ziņo par grozījumiem noteikumos, kas paredz noteikt skolēnu pieteikšanās vasaras nodarbinātībai izsludināšanas kārtību, nodarbinātības prioritāti un pieteikšanās kārtību.

K. DĀVIDSONE, S. BRAKOVSKA, A. DENIŅA, A. KRASTA, R. PAULS, G. PORIETIS, I. PELCMANE debatē par skolēnu nodarbinātības iespējām vasaras mēnešos un pieteikumu izskatīšanas kārtību.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** noteikumu “Grozījumi Ādažu novada pašvaldības domes 2023. gada 12. aprīļa noteikumos Nr. 11 “Par skolēnu nodarbinātības pasākumiem vasaras brīvlaikā”” projektu un virzīt to izskatīšanai pašvaldības domes šā gada 5. marta ārkārtas sēdē.

**6. Par dalību projektu konkursā “Atbalsts jaunatnes politikas īstenošanai vietējā līmenī”**

|  |
| --- |
| (Ieva Pelcmane) |

Ziņo, ka Jaunatnes starptautisko programmas aģentūra (adrese: [Mūkusalas iela 41, Rīga, LV-1004](https://www.google.com/maps/place/data=!4m2!3m1!1s0x46eecfd748ea24fb:0x5caefd2026eef446?sa=X&ved=1t:8290&ictx=111)) Jaunatnes politikas valsts programmas 2025.-2027. gadam ietvaros šā gada 21. februārī izsludināja atklāto projektu konkursu “Atbalsts jaunatnes politikas īstenošanai vietējā līmenī”. Konkursa mērķis ir atbalstīt jaunatnes politikas attīstību vietējā līmenī, veicinot kvalitatīvas un ilgtspējīgas darba ar jaunatni sistēmas izveidi un pilnveidi pašvaldībās, tostarp veicināt digitālā un mobilā darba ar jaunatni attīstību un jauniešu līdzdalības mehānismu stiprināšanu, izglītojamo pašpārvalžu attīstību savā pašvaldībā, jauniešu ar ierobežotām iespējām iekļaušanu un sadarbību ar jaunatnes organizācijām.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par dalību projektu konkursā “Atbalsts jaunatnes politikas īstenošanai vietējā līmenī”” projektu un virzīt to izskatīšanai pašvaldības domes šā gada 5. marta ārkārtas sēdē.

**7. Par nolikuma “Grozījumi Ādažu novada pašvaldības domes 2023. gada 28. septembra nolikumā Nr. 24 “Jauniešu iniciatīvu projektu konkursa nolikums”” projektu**

|  |
| --- |
| (Ieva Pelcmane) |

Ziņo par redakcionāliem labojumiem nolikumā, kā arī nolikuma pielikumu izteikšanu jaunā redakcijā.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** nolikuma “Grozījumi Ādažu novada pašvaldības domes 2023. gada 28. septembra nolikumā Nr. 24 “Jauniešu iniciatīvu projektu konkursa nolikums”” projektu un virzīt to izskatīšanai pašvaldības domes šā gada 27. marta sēdē.

**8. Ziņojums par zīmējumu konkursu “Esam kopā”**

|  |
| --- |
| (Ieva Pelcmane) |

Ziņo par zīmējumu konkursu “Esam kopā” (1. pielikums). Informē, ka tiks sagatavots zīmējumu konkursa “Esam KOPĀ” nolikums un rīkojums par zīmējumu konkursa “Esam KOPĀ” vērtēšanas komisiju, ko parakstīs pašvaldības izpilddirektors G. Porietis.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Pieņemt** informāciju zināšanai.

**9. Par Nacionālā veselīgo pašvaldību tīkla monitoringa veidlapu 2024. gadam**

|  |
| --- |
| (Annija Vinogrādova) |

Ziņo par Nacionālā veselīgo pašvaldību tīkla monitoringa veidlapas saskaņošanu 2024. gadam. Vērš uzmanību, ka monitoringa veidlapas mērķis ir veikt ikgadēju pastāvošās veselības veicināšanas sistēmas un darba organizācijas novērtēšanu pašvaldībās, balsoties uz Nacionālā veselīgo pašvaldību tīkla kritērijiem, kas jāizpilda katrai pašvaldībai, ja tā vēlas iestāties un saņemt Veselīgas pašvaldības statusu. Informē, ka veidlapu paraksta Izglītības, kultūras, sporta un sociālās komitejas priekšsēdētāja Kerola Dāvidsone un pašvaldības domes priekšsēdētāja Karīna Miķelsone.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Saskaņot** Nacionālā veselīgo pašvaldību tīkla monitoringa veidlapas 2024. gadam un nodrošināto to parakstīšanu un nosūtīšanu adresātam.

**10. Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025”**

|  |
| --- |
| (Gunita Dzene) |

Ziņo par biedrības “Garkalnes olimpiskais centrs” (adrese: Ceriņu iela 18A, Garkalne, Ādažu pagasts, Ādažu novads, LV-2164) šā gada 20. februāra pieteikumu (reģ. Nr. ĀNP/1-11-1/25/1212) iniciatīvu projektam “Garkalnes ciema sporta festivāls ģimenēm 2025” finansējuma saņemšanai saskaņā ar pašvaldības domes 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā”.

J. VAIVADS informē, ka šā gada 3. martā iesniedza pašvaldības domei iesniegumu (reģ. Nr. ĀNP/1-11-1/25/1407) par nepiedalīšanos šā jautājuma balsošanā iespējamā interešu konflikta dēļ.

Atklāti balsojot, ar 8 balsīm “Par”, “Pret” – nav, “Atturas” – nav, “Nepiedalās” – 1 (Jānis Vaivads (LZP)), **KOMITEJA NOLEMJ**:

**Atbalstīt** lēmuma “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025”” projektu un virzīt to izskatīšanai pašvaldības domes šā gada 27. marta sēdē.

**11. Par kultūras projektu ““Labdien!”- video sarunas Ādažu novadā Latvijai”**

|  |
| --- |
| (Linda Tiļuga) |

Ziņo par *Vārds Uzvārds* (adrese: *adrese*) šā gada 24. februāra iesniegumu (reģ. Nr. ĀNP/1-11-1/25/1272) par projekta ““Labdien!”- video sarunas Ādažu novadā Latvijai” pieteikumu finansējuma saņemšanai pašvaldības domes 2023. gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” noteiktajā kārtībā.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par kultūras projektu ““Labdien!”- video sarunas Ādažu novadā Latvijai”” projektu un virzīt to izskatīšanai pašvaldības domes šā gada 27. marta sēdē.

\*\*\*

Pārtraukums uz pašvaldības domes ārkārtas sēdi no plkst. 9.58 līdz plkst. 10.30.

\*\*\*

**12. Par saistošo noteikumu “Par aprūpes mājās pakalpojuma piešķiršanu bērniem un pilngadīgām personām līdz 24 gadu vecumam ar invaliditāti” projektu**

|  |
| --- |
| (Ieva Roze) |

Ziņo, ka saistošie noteikumi nosaka kārtību, kādā pašvaldība piešķir aprūpes mājās pakalpojumu bērniem un pilngadīgām personām ar invaliditāti līdz 24 gadu vecuma sasniegšanai un pakalpojumu samaksas kārtību.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** saistošo noteikumu “Par aprūpes mājās pakalpojuma piešķiršanu bērniem un pilngadīgām personām līdz 24 gadu vecumam ar invaliditāti” projektu un virzīt to sabiedrības viedokļa noskaidrošanai.

**13. Par saistošo noteikumu “Par atbalsta pasākumiem mājokļa vides pielāgošanai personām ar funkcionāliem traucējumiem Ādažu novadā” projektu**

|  |
| --- |
| (Ieva Roze) |

Ziņo, ka saistošie noteikumi nosaka pašvaldības atbalsta pasākumus vides pielāgošanai nokļūšanai un pārvietošanās mājoklī personām ar funkcionēšanas ierobežojumiem, kā arī kārtību, kādā tiek piešķirti atbalsta pasākumi.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** saistošo noteikumu “Par atbalsta pasākumiem mājokļa vides pielāgošanai personām ar funkcionāliem traucējumiem Ādažu novadā” projektu un virzīt to sabiedrības viedokļa noskaidrošanai.

\*\*\*

K. DĀVIDSONE aicina I. Rozi izvērtēt iespējas palielināt bērna piedzimšanas pabalsta apmēru.

I. ROZE vērš uzmanību, ka pašreiz bērna piedzimšanas pabalsts ir 200 *euro*, un, palielinot pabalsta apmēru, ir jāņem vērā, ka būs nepieciešami arī papildu finanšu līdzekļi.

G. PORIETIS aicina I. Rozi sagatavot ziņojumu par bērna piedzimšanas pabalsta palielināšanas iespējām un virzīt to izskatīšanai Finanšu komitejas šā gada 19. marta sēdē.

\*\*\*

**14. Par nomas maksas atlaidi biedrībai “Carnikavas invalīdu biedrība”**

|  |
| --- |
| (Ilona Gotharde) |

Ziņo par biedrības “Carnikavas invalīdu biedrība” (adrese: Stacijas iela 5, Carnikava, Carnikavas pagasts, Ādažu novads, LV-2163) šā gada 24. februāra iesniegumu (reģ. Nr. ĀNP/1-11-1/25/1249) ar lūgumu piemērot 75 % atlaidi telpu nomai, pamatojoties uz to, ka biedrība sniedz pakalpojumu senioriem veselības veicināšanai. Atbilstoši šā gada 4. februāra telpu nomas līgumam Nr. JUR 2025-02/70, biedrība nomā telpas Carnikavas Tautas namā “Ozolaine” (Lielā zāle) vingrošanas nodarbību organizēšanai senioriem, no šā gada 5. februāra. Pasākums uzskatāms par sportiska un veselīga dzīvesveida veicinošu, jo vingrošanas nodarbības apmeklē pensionāri, lai nostiprinātu savu veselību, kļūtu vingrāki, lokanāki, sabiedriskāki un priecīgāki.

Atbilstoši pašvaldības domes 2022. gada 23. februāra lēmumam Nr. 54 “Par nomas maksas noteikšanu Ādažu novada kultūras centra telpu nomu un pakalpojumu maksām”” (turpmāk – lēmums), ja Ādažu novada kultūras centra un tā struktūrvienību telpas iznomā sociālās aizsardzības, kultūras, izglītības, zinātnes, sporta vai veselības aprūpes funkciju nodrošināšanai, kā arī biedrībām un nodibinājumiem, kuru darbība sniedz nozīmīgu labumu sabiedrībai vai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanai, nomas maksai var piemērot atlaidi līdz 75 %, pamatojoties uz Izglītības, kultūras, sporta un sociālās komitejas atzinumu.

Atbilstoši lēmuma 3. punktam nomas maksa par vienu stundu Carnikavas Tautas nama “Ozolaine” Lielajai zālei ir 16 *euro*, bez PVN. Nomas maksa biedrībai piemērojama no šā gada 5. februāra – no dienas, kad biedrība faktiski uzsāka telpu izmantošanu senioru vingrošanas nodarbību organizēšanai. Nomas līguma termiņš ir šā gada 31. marts.

Saskaņā ar SIA “Lursoft” pieejamo informāciju biedrības darbības mērķis ir mazināt invalīdu un pensionāru sociālo izolētību, motivēt tos darboties, attīstīt savas prasmes, aicināt līdzdarboties citus pagasta iedzīvotājus un parādīt sabiedrībai, ka ir līdzvērtīgi sabiedrības locekļi.

Saskaņā ar Komercdarbības atbalsta kontroles likuma 5. pantu biedrībai piemērojamais atvieglojums nav kvalificējams kā komercdarbības atbalsts, jo neiestājās visas minētajā pantā noteiktās pazīmes. Daļējs nomas maksas atbrīvojums attiecās uz visām privātpersonām, kuras attiecīgās telpas iznomā sociālās aizsardzības, kultūras, izglītības, zinātnes, sporta vai veselības aprūpes funkciju nodrošināšanai neatkarīgi no tās lieluma vai atrašanās vietas, ja tās atbilst lēmuma 7. punktam. Piemērojamais nomas maksas atvieglojums neietekmē tirdzniecību un nekropļo konkurenci Eiropas Savienības iekšējā tirgū, jo biedrība veic saimniecisko darbību tikai savu mērķu sasniegšanai un darbības nodrošināšanai, kā arī tā sniegto pakalpojumu izmanto vietējie pensionāri.

Pamatojoties uz pašvaldības domes 2022. gada 23. marta lēmumu Nr. 54 “Par nomas maksas noteikšanu Ādažu novada kultūras centra telpu nomu un pakalpojumu maksām”, atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Piemērot** biedrībai “Carnikavas invalīdu biedrība” (adrese: Stacijas iela 5, Carnikava, Carnikavas pagasts, Ādažu novads, LV-2163) 75 % atlaidi Carnikavas Tautas nama “Ozolaine” Lielās zāles nomai, nosakot nomas līguma darbības laikā nomas maksu par 1 stundu 4 *euro* bez PVN, sākot ar šā gada 5. februāri.

\*\*\*

S. BRAKOVSKA informē, ka pie viņas ir vērsušies Carnikavas senioru biedrības pārstāvji ar lūgumu atļaut viņiem izmantot telpas Stacijas ielā 5, Carnikavā, ņemot vērā, ka viņiem ir grūti nokļūt Garajā ielā 20, Carnikavā.

K. DĀVIDSONE aicina G. Kozlovsku iesaistīties jautājuma risināšanā un sadarbībā ar Carnikavas senioru biedrības pārstāvjiem izvērtēt iespējas telpu izmantošanai.

\*\*\*

**-SLĒGTĀ DAĻA-**

**15. Par dzīvojamās telpas īres līguma pagarināšanu “Kadaga 8”-16**

|  |
| --- |
| (Rita Rossoha-Sadoviča) |

*Satur konfidenciālu informāciju.*

**16. Par īres līguma pārslēgšanu dzīvoklim “Kadaga 11” dz.63**

|  |
| --- |
| (Everita Kāpa) |

*Satur konfidenciālu informāciju.*

**17. Par īres līguma pagarināšanu sociālajam dzīvoklim Ziemeļu iela 17-6, Lilaste**

|  |
| --- |
| (Ilona Gotharde) |

*Satur konfidenciālu informāciju.*

\*\*\*

K. DĀVIDSONE informē, ka viņa nepiedalīsies Izglītības, kultūras, sporta un sociālās komitejas šā gada 7. maija sēdē.

S. BRAKOVSKA apstiprina, ka viņa, kā Izglītības, kultūras, sporta un sociālās komitejas priekšsēdētājas vietniece, vadīs Izglītības, kultūras, sporta un sociālās komitejas šā gada 7. maija sēdi.

\*\*\*

*Sēde slēgta 2025. gada 5. martā plkst. 11.31.*

Izglītības, kultūras, sporta un

sociālās komitejas priekšsēdētāja Kerola Dāvidsone

Protokolētāja SINTIJA TENISA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU